Fenomene extreme au lovit Europa în ultimele zile, iar în mai multe state a fost emis un cod roșu de vreme rea. Printre zonele puternic afectate de ciclonul european se numără Italia.
Specialiștii susțin că traversăm o perioadă destul de agitată din punct de vedere meteorologic, caracterizată de o instabilitate atmosferică semnificativă.
La finalul lunii mai și începutul lunii iunie, activitatea ciclonică în zona mărilor și oceanelor favorizează formarea de cicloane, care ajung pe continente sub forma unor furtuni puternice.
”Activitatea ciclonică în zona mărilor și a oceanelor este destul de mare pentru că temperatura apei este destul de ridicată, favorizează evaporarea și în același timp se formează cicloane care determină astfel de manifestări de instabilitate”, a declarat Oana Păduraru, meteorolog ANM, pentru Antena 3.
Fenomene extreme vor fi și în România, chiar începând cu acest zile, pentru că se așteaptă ca ciclonul european să ajungă și deasupra țării noastre. Vestea bună este că furtunile nu vor lovi România cu aceeași intensitate precum în alte zone, cum ar fi cele mediteraneene.
”Ne așteptăm la averse ce vor avea și caracter torențial, descărcări electrice, intensificări de scurtă durată ale vântului, dar și probabilitate mare pentru căderi de grindină în partea de sud-vest a țării, la început, în special în Oltenia și în zona Banatului, apoi treptat și în jumătatea de vest a Munteniei, Crișana, Transilvania și Maramureș, și doar izolat în celelalte zone
Cantitățile de apă, atât în intervale scurte de timp, cât și prin acumulare, mai ales în noaptea de duminică spre luni și pe parcursul zilei de luni vor depăși 20-25 l/metru pătrat”, a mai declarat Oana Păduraru.
Pe de altă parte, dimineața zilei de duminică a debutat cu op ceață intensă în mai mult de zece județe ale țării, în special în Moldova și Ardeal.
În Bacău, Bistrița-Năsăud, Cluj, Galați, Iași, Neamț, Sălaj, Suceava, Vaslui sau Vrancea, vizibilitatea a fost redusă sub 200 de metri.
Centrul Infotrafic a anunțat că în cursul zilei de duminică, până la ora 22:00, circulația autovehiculelor cu masă maximă mai mare de 3,5 tone este restricționată pe DN 12 A, între Miercurea Ciuc și Comănești, Bacău.